
A felnőttoktatás hatása a nők munkaerő-piaci helyzetére a Miskolci kistérségben

Kulcsszavak: Munkanélküliség, felnőttoktatás, nők
Dolgozatomban a felnőttoktatás hatását szerettem volna bemutatni aMiskolci kistérségben élő nők munkaerő-piaci helyzetére vonatkoztatva. A térség helyzetére rányomja a bélyegét az, hogy közel 25 éve folyamatos munkahely megszüntetésekkel szemben nem indult el egy kompenzálni képes munkahely-teremtési folyamat.
Kutatásom során több hipotézist is felállítottam, aminek bizonyítására irodalomelemzést, statisztikai adatok analizálását és kérdőíves vizsgálatot használtam. A témámhoz megjelent hazai és nemzetközi könyveket, folyóiratokat alkalmaztam arra, hogy megalapozzam az elméleti hátteret. A vizsgálatot a Miskolci kistérségben élő 18 éves kor feletti gazdaságilag aktív hölgyekkel végeztem, összesen 200 fő került megkérdezésre. A rendelkezésre álló adatok feldolgozásához az IBM SPSS Statistics 20 és Microsoft Excel 2007 programot használtam fel.
Kutatásom célja az volt, hogy igazoljam, a Miskolci kistérségben élők tekintetében nincs kellő hatással a felnőttképzés a nők munkaerő-piaci helyzetére. A mai magyar társadalom és gazdasági helyzete nem teszi lehetővé, hogy a nők lehetőséget kapjanak részmunkaidős foglalkoztatásra, mely hatására több idejük maradna a családra és saját maguk képzésére. A kérdőív eredményei azt is igazolják, hogy bár érdeklődés van a felnőttképzések iránt, a kereslet és kínálat nincs összhangba, mivel vagy nem támogatja az állam a képzéseket vagy nincs olyan képzés, amivel szakmájában tovább tudna fejlődni és ennek hatására több forráshoz tudna jutni életminőségének javítására. Megoldási javaslatokat szeretnék tenni a térség felzárkóztatására, a munkanélküliség csökkentésére, a nők hátrányosságának javítására és a felnőttoktatás hatásfokának javítására.



